**Poročilo o izmenjavi v Zagrebu v drugem semestru 2020**

* **Kako ste bili zadovoljni z izmenjavo in zakaj?**

Z letošnjo izmenjavo nisem bila najbolj zadovoljna, saj sem zaradi nepričakovane situacije z virusom Covid-19 imela kar nekaj težav, zato bi opisala celotno izkušnjo kot zelo stresno. Prav tako pa sem imela zelo malo izkušenj od letošnje izmenjave, saj predavanja in izpiti niso potekali na fakulteti.

* **Ste imeli redna predavanja v angleščini ali samo občasne konzultacije? Kako bi ocenili kakovost študija?**

Predavanja niso bila v celoti organizirana (poudarjam zopet zaradi nepredvidene situacije), bila so v hrvaščini. Kakovost študija bi ocenila nekje med 3 in 4 od 5.

* **Kakšni so bili profesorji? Bi kateri predmet/profesorja posebej pohvalili/skritizirali?**

Profesorji so bili razumljivi, prijazni in pripravljeni pomagati, vendar je bilo potrebno poskrbeti za vse, jih obvestiti, da si študent, ki prihajaš iz druge države, večina od njih sploh ni imela mojega imena v evidenci študentov, zato sem morala vsakemu profesorju posebej razložiti, da sem Erasmus študentka.

* **Kakšni so življenjski stroški v primerjavi s temi v Sloveniji? Koliko je treba imeti za namestitev? Je ustanova velika? Sprejme veliko tujih študentov? Kakšne so možnosti za druženje z domačimi in tujimi študenti? Kakšno je mesto?**

Stroški so približno enaki kot v Sloveniji. Nameščena sem bila v študentskem domu in tam so stroški zares minimalni, a hkrati je dom zelo prijeten in nudi vse, kar je potrebno študentom. Ustanova, kjer potekajo predavanja v hrvaščini, je zelo majhna in ne sprejema veliko tujih študentov, za razliko od ustanove, kjer poteka pouk v angleščini, ki je veliko večja in zato tudi sprejme veliko več tujih študentov. Možnosti za druženje z domačimi in tujimi študenti so kar dobre, vendar se moraš seveda tudi sam vključiti v razne Erasmus Facebook skupine in slediti dogajanjem, ki jih organizirajo. Mesto je zelo prijetno in domače, podobno Ljubljani.

* **Kako je bilo poskrbljeno za obšolske dejavnosti?**

Tudi obšolskih dejavnosti letos žal ni bilo.

* **Kaj priporočate študentom, ki nameravajo iti na študij tja?**

Priporočam jim, naj raje poskusijo študij v angleščini, saj potekajo predavanja na Pravni fakulteti, kjer se profesorji veliko bolj angažirajo za Erasmus študente, kakor pa v ustanovi, kjer poteka pouk socialnega dela v hrvaščini.

* **Ali dovolite objavo elektronskega naslova (za druge študente, ki bi jih zanimalo več praktičnih podrobnosti)?**

Da. katarina.jozic98@gmail.com